লেজিসলেটিভ অ্যাসিস্ট্যান্ট টু মেম্বার্স অব পার্লামেন্ট ফেলোশিপ পান। সেই সুবাদে ডক্টর শশী থরুরের সঙ্গে কাজ করেন। সেই সময় ইউ পি এ সরকারে ডক্টর থরুর ছিলেন মানব সম্পদ উন্নয়ন মন্ত্রকের প্রতিমন্ত্রী। এই কাজটা করতে গিয়ে ভারতের রাজনীতি দেশ, কাল এবং দেশের পিছিয়ে থাকা জনজাতির নানান সুবিধে অসুবিধে নিয়ে গভীর ভাবে অনুধাবন করার সুযোগ আসে। LAMP ফেলোশিপের মেয়াদ ফুরনোর পর যোগ দেন একটি স্বেচ্ছাসেবী সংস্থায় প্রথম এডুকেশন ফাউন্ডেশন। এরই ফাঁকে এনতার ফ্রি-ল্যান্স করেছেন। যাদবপুরে পড়াকালীন কিংবা তার পরও। দেশে বিদেশে নানান পত্র পত্রিকায় লিখেছেন এই মেয়ে। লেখা তার সব থেকে পছন্দের বিষয়। অমর্ত্য সেন যাকে বলেন Argumentative Indian, ঋতি তাই। তর্ক, মগজের কাজ পেলে আর কিছু চাই না। এরই মধ্যে রিসার্চ অ্যাসোসিয়েট হিসেবে যোগ দেন হার্ভার্ড বিজনেস স্কুলে। বাংলাদেশের বৃহত্তম এনজিও BRAC এর একটি প্রকাশনায় সহ লেখক, গবেষক হিসেবে কাজ করে ফেলেছেন। কলোম্বিয়া বিশ্ববিদ্যালয়ের গ্লোবাল সেন্টারে সব থেকে কমবয়সী প্রোগ্রাম অফিসার হিসেবে কাজ করেছেন। কাজ করেছেন উইনিসেফের সঙ্গেও। সম্প্রতি ব্রিটিশ কাউন্সিলের সঙ্গে যুক্ত হয়েছেন। ইতিমধ্যেই এই বিদুষী মেয়ের মুকুটে এসেছে একের পর এক পালক Charles Wallace India Trust Fellowship, Seagull Foundation এর তরফ থেকে পেয়েছেন The Choice Fellowship, এছাড়া ল্যাম্প তো আছেই পাশাপাশি The Matador Network Travel Writing Scholarship এবং the Goethe-Institut/Zubaan fellowship এবং এটি দেওয়া হয়েছে সৃজনশীল সাহিত্যের জন্যে। সেই ঘুরিয়ে ফিরিয়ে লেখা, যা তাঁর জীবনের প্রথম পছন্দ।